पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के चलते कस्बेवासी परेशानी के दौर से गुजर रहे हैं। इन परिस्थितियों में कोरोना संक्रमितों एवं जरूरतमंदों को नगर पालिका तथा श्रीपार्श्वनाथ मानव सेवा चेरिटेबल ट्रस्ट के सहयोग से भोजन उपलब्ध करवाया जाएगा।नगर पालिका चेयरमैन मुस्तुफा खान ने बताया कि इसके लिए मंगलवार को कस्बे के कस्तूरबा गांधी बालिका स्कूल में कोरोना मरीजों के लिए क्वारेंटाइन सेंटर का समाज सेविका उर्मिला जैन भाया ने शुभारंभ किया। उर्मिला भाया ने बताया कि कोरोना संक्रमण के कारण विकट हालात उत्पन्न हो गए हैं। जनता की मदद के लिए राज्य सरकार एवं ट्रस्ट की ओर से प्रयास किए जा रहे हैं।
उन्होंने बताया कि संक्रमण पर नियंत्रण के लिए मुख्यमंत्री ने कोरोना गाइडलाइन की पालना करवाने के लिए सख्ती दिखाई है। उन्होंने इंदिरा रसोई योजना के जरिए कोरोना मरीजों तथा जरूरतमंदाें के लिए तैयार होने वाली भोजनशाला का निरीक्षण किया। क्वारेंटाइन सेंटर के शुभारंभ एवं इंदिरा रसोई निरीक्षण के दौरान नगर पालिका अध्यक्ष मुस्तुफा खान, ईओ अनिल झिंगोनिया, थानाधिकारी लक्ष्मीचंद वर्मा, पार्षद रामराज बगड़ी, नरेंद्र गोचर, मोंटी सिंगोर, पवन दाधीच, अनिता गुर्जर, पूर्व पार्षद संदीप शर्मा, वसीम खान, मेघराज गुर्जर, सेंटर प्रभारी सुरभि खंडेलवाल, ओम मेरोठा, जगदीश सुमन मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn